lapse kasv 20.06.04 / Lastehaigused
Külastaja küsib:
Minu vanem poeg on viie aastane ja meil selline küsimus? Sündides oli ta 51 cm pikk ja kaalus 3250g Kogu aeg on ta ilusti söönud ja kasvanud. Nüüd sellel aastal detsembri kuus avastasin, et laps on meeletult kõhna. Küsitlesin lasteaias kasvatajaid kuidas poiss sööb. on ainuke laps kes küsib topelt portse. Hakkasime teda siis mõõtma ja selgus et poeg oli aastaga kasvanud 10 cm kas selline kasvu kiirus on normaalne. Praegu on poeg 1m ja 20cm pikk ja kaalub 21kg ja 500g.
1aastaselt- 12kg ja 79 cm
2aastaselt- 13 kg, 500g ja 88 cm
3aastaselt- 17kg ja 103,5cm
4aastaselt-19,5kg ja 1,10 cm
5aastaselt-21,5kg ja 1,20 cm
Laps sööb isukalt vahel isegi suuremad portsud kui ma ise. On selline kiire pikkuse viskamine normaalne ja just see et ta selle juures nii kõhna on. Või tegu on mingi haigusega?
Ette Tänades muretsev ema.
Arst vastas:
dr Heli Grünberg
Pediaater
TÜ Kliinikumi lastekliinik
Tere,
Joonistasin Teie poja kasvuandmed kasvukõverale. Lapse kasvu-kaalukõverat olete tõenäoliselt näinud ka oma perearsti juures.
Pikkus kipub üle keskmise ja kui vaadata poisi pikkusele vastavat kaalu, siis on see keskmise lähedal. Seega ei ole ta oma pikkust arvestades kõhn. Selles vanuses poisid kasvavad 6-7 cm aastas. Üks kasvukiiruse mõjutajatest on ka vanemate pikkus. Vanemate pikkuse andmed tuleb kanda samuti kasvukõverale. Nende järgi on näha, kas poiss kasvab selles vahemikus, mis vanemate pikkuse järgi tuleb. Poole aasta pärast tuleks uuesti mõõta ja hinnata, kas pikkuskasvu juurdetulek jätkub samas tempos või veelgi kiiremini.
Parimate soovidega
Heli Grünberg
Nõuanded teemal: Lastehaigused
Tere!
Laps on saamas paari päeva pärast poole aastaseks ning muretsema paneb kaalu-pikkuse kasv. Tüdruku mõõdud on: sünd-3.8 kg, 51 cm ja peaümbermõõt 35 cm; esimene kuu - 4.3 kg, 55 cm, 37 cm; teine ...
Vastas dr Tiia Voor
Tere!
Kaalu- ja kasvuiivet peab jälgima ka edasi, kõige lihtsam ja parem on seda teha kandes andmeid kaalu-kasvugraafikule. Tõepoolest võtab laps teisel elupoolaastal kaalus vähem juurde kui ...
Tere.
Mis võib olla lapse pea higistamise põhjuseks? Sünnist saati on tal magama jäädes pea läbimärg. Padjal suur higilaik. Käed ja jalad on soojad kuid kuivad. Magama jääb alati tekita.
Vastas dr Tiia Voor
Tere!
Higistamise kõige sagedasem põhjus on lihtsalt inimese omapära, mille korral ei ole vaja otsida mingisugust haigust. Tihti on tegemist päriliku eelsoodumusega ja sarnane higistamine ...
Tere.Meil on paar kusimust mida naitab et kui pea on suurem,kui rinnaumbermoot,ja milline kasv ja kaal peaks olema lapsel kes on 1a2k.Meil mureks see,et tutar ei votta juurde 11kuust muidu sogiisu on hea ...
Vastas dr Tiia Voor
Tere!
Mul on raske anda hinnangut peaümbermõõdu kohta, sest kahjuks pole Te kirjutanud, mitu cm on peaümbermõõt Teie lapsel.
Keskmiselt kaalub 1aasta 2 kuune tütarlaps 10,5 kg ja pikkus ...
Mul on kaksikud ja aastatega nende kasvuvahe järjest suureneb.
Mõlemad on poisslapsed ja sündides oli pikkuse vahe ainult 1cm, nüüd aga juba 7cm. Poisid on 8 aastased ja viimase poole aastaga on ...
Vastas dr Heli Grünberg
Tere,
Kasvus peaks 8-aastasel poisil lisanduma 5-6 cm aastas. Kasvukõveralt on näha, et 8-aastane 1,28 m pikkune poiss jääb täiesti keskmise lähedale. Kui kasvukiirus kipub vähenema ja poisi kasvus ...
Vaata kõiki nõustamisi